**Pályázati felhívás melléklete**

**ADATKEZELÉSI TÁJÉKOZTATÓ**

**Pályázó részére a Mátészalka Város Önkormányzatához álláspályázati eljárásra (Képes Géza Városi Könyvtár – igazgatói munkakör) benyújtott dokumentumokban található személyes adatok kezeléséről**

Tájékoztatjuk, hogy az álláspályázatával kapcsolatos személyes adatait a jelen tájékoztatóban foglaltak szerint kezeljük:

**1. Az adatkezelés célja:** A pályázatok elbírálása és a kiválasztási eljárás lebonyolítása

**2. Az adatkezelő:** Mátészalkai Polgármesteri Hivatal (székhely: 4700 Mátészalka, Hősök tere 9. telefonszám: +36-44/501-364; e-mail: jegyzo@mateszalka,hu; kapcsolattartó: Dr. Takács Csaba Mátészalka Város Önkormányzat Jegyzője ( továbbiakban : Adatkezelő)

**3.** **Az adatkezelés jogalapja:** Az információs önrendelkezési jogról és az információszabadságról szóló 2011. évi CXII. törvény, illetve az EURÓPAI PARLAMENT ÉS A TANÁCS 2016/679 rendelet (6. cikk (1) bekezdés e) pontja alapján az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges)

Vonatkozó jogszabályok:

A munka törvénykönyvéről szóló 2012. évi I. törvény

A kulturális intézményekben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet

**4. Az adatkezelés folyamatának leírása:**

Mátészalka Város Önkormányzat Képviselő-testület pályázatot hirdet a Képes Géza Városi Könyvtár igazgató munkakör betöltésére.

A pályázati eljárást a Mátészalkai Polgármesteri Hivatal folytatja le a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről. valamint egyes kulturális tárgyú rendeletek módosításáról szóló 39/2020. (X. 30.) EMMI rendelet alapján.

A pályázati kiírást az Önkormányzat ([www.mateszalka.hu](http://www.mateszalka.hu)) és az Intézmény honlapján ([www.kepeskonyvtar.hu](http://www.kepeskonyvtar.hu)) teszi közé.

A pályázat csak akkor érvényes, ha a pályázati felhívásban feltüntetett valamennyi formai és tartalmi feltételnek megfelel és a határidőn belül benyújtásra kerül.

Az érvényes pályázatot benyújtó pályázót a pályázati határidő lejártát követő harminc napon belül az EMMI rendelet 6. § (1) bekezdése szerint létrehozott bizottság hallgatja meg. A bizottság írásba foglalt véleményét mérlegelve a pályázatokról Mátészalka Város Önkormányzat Képviselő-testülete a következő ülésén dönt.

A pályázati kiírást papír alapon kell benyújtani. A pályázat lebonyolítására vonatkozó teljes dokumentációt – a benyújtott pályázatokkal együtt – egységes ügyiratként kell kezelni. Az ügyirat az ASP szakrendszerben kerül iktatásra.

A beérkezett pályázati anyagokat a Jegyzői Törzskar dolgozói kezelhetik. A dokumentumok tárolása papír alapon zárható irodában, zárható szekrényben történik. A pályázatok a pályázati eljárással összefüggésben szükséges kezelése, valamint a pályázati anyag véleményezésre jogosultak, illetve döntésre jogosultak általi megismerhetősége érdekében a pályázati dokumentáció elektronikus formában is tárolásra kerül.

**5. Kezelt adatok köre:** A pályázó által benyújtott dokumentumokban (önéletrajz, szakmai és vezetési program, a pályázati felhívásban előírt, benyújtandó egyéb dokumentumok (pl. végzettséget igazoló okirat, erkölcsi bizonyítvány) szereplő személyes adatok.

**6. Adattárolás időtartama:**

Sikertelen pályázat esetén: A képviselő-testületi döntéstől számított 30 napon belül a pályázat teljes anyagát a Hivatal visszaküldi az érintett részére.

Sikeres pályázat esetén: a jogviszony megszűnésétől számított 50 év (az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet U508 ) lehet kezelni.

**7. Az érintett jogai**

Tájékoztatáshoz való jog: Az érintett bármikor, a jelen tájékoztatóban megjelölt elérhetőségeken tájékoztatást kérhet az őt érintő adatkezelésről, kérelmezheti a rá vonatkozó adatok helyesbítését, törlését, vagy kezelésének korlátozását, és tiltakozhat az ilyen személyes adatok kezelése ellen.

Hozzáférés joga: Az érintett kérelmére az adatkezelő tájékoztatást ad arra vonatkozóan, hogy személyes adatainak kezelése folyamatban van-e. Ha igen, az érintett jogosult arra, hogy az adatkezelő által kezelt rá vonatkozó személyes adatokhoz, illetve az adatkezelés céljára, az érintett adatok kategóriáira, azon címzettekre vagy címzettek kategóriáira, akikkel a személyes adatokat közölték vagy közölni fogják, az adatkezelés tervezett időtartamára vagy az időtartam meghatározásának szempontjaira, valamint az adatok forrására vonatkozó információkhoz hozzáférést kapjon.

Helyesbítéshez való jog: Az érintett kérheti a pontatlan adatai helyesbítését, és joga van arra is, hogy kérje a hiányos adatai kiegészítését.

Törléshez való jog: Az érintett kérheti, hogy az adatkezelő a személyes adatokat törölje, ha

a) azokra nincs szükség abból a célból, amelyre figyelemmel az adatkezelés történt,

b) az adatkezelés elleni tiltakozás szerinti feltételei fennállnak,

c) az adatkezelés jogellenes,

d) azokat az adatkezelőre vonatkozó jogi kötelezettség teljesítéséhez törölni kell,

Az adatkezelő fenti kérelemre az adatokat törli, kivéve, ha a további adatkezelés

a) az azt előíró, az adatkezelőre vonatkozó jogi kötelezettség teljesítése,

b) jogi igények előterjesztése, érvényesítése, illetve védelme

céljából szükséges.

Az adatkezelés korlátozásához való jog: Az érintett kérheti személyes adatai kezelésének korlátozását.

Ha az adatkezelés az előzőek szerint korlátozás alá esik, az ilyen személyes adatok – a tárolás kivételével – csak az érintett hozzájárulásával, vagy jogi igények előterjesztéséhez, érvényesítéséhez és védelméhez, vagy más személy jogainak védelme érdekében kezelhető. A korlátozás feloldásáról az adatkezelő az azt kérő érintettet előzetesen tájékoztatja.

Tiltakozhat a személyes adatai kezelése ellen

**8. A joggyakorlás rendje**

Az érintett joggyakorlással összefüggő kérelmét a [jegyzo@mateszalka.hu](mailto:jegyzo@mateszalka.hu) e-mail címre küldött levélben tudja az adatkezelő részére eljuttatni.

Igények kivizsgálása: Az adatkezelő indokolatlan késedelem nélkül, legfeljebb a kérelem beérkezésétől számított 30 napon belül tájékoztatja az érintett a fentiek szerinti kérelme nyomán hozott intézkedésekről. A helyesbítésről, a törlésről vagy korlátozásról az adatkezelő az érintetett, továbbá mindazokat értesíti, akiknek korábban az adatot továbbította.

Szükség esetén ezen határidő 20 nappal meghosszabbítható.

Panasz benyújtásának joga: Amennyiben az érintett meglátása szerint a személyes adataival kapcsolatos jogai sérültek, úgy kérjük, hogy panaszát jelezze az adatkezelő felé a fent megadott elérhetőségek egyikén. Panaszával az érintett hatósághoz (Nemzeti Adatvédelmi és Információszabadság Hatóság) is fordulhat.

**9. Nyilatkozat**

Az adatkezelési tájékoztatót megismertem. Hozzájárulok a benyújtott pályázatban foglalt személyes adatoknak a pályázati eljárással összefüggésben szükséges kezeléséhez, valamint a pályázati anyag véleményezésre jogosultak általi megismerhetőségéhez.

Dátum: ……………………………..

………………………………………….

aláírás